4 จังหวัดท่องเที่ยวภาคใต้คึกคัก นักลงทุนทยอยจดทะเบียนจัดตั้งนิติบุคคล ส่งเสริมการท่องเที่ยวของรัฐบาล
นายสินิตย์ เลิศไกร รัฐมนตรีช่วยว่าการกระทรวงพาณิชย์ เปิดเผยว่า กรมพัฒนาธุรกิจการค้า ได้ทำการวิเคราะห์ข้อมูลธุรกิจในพื้นที่ 4 จังหวัดท่องเที่ยวยอดนิยมภาคใต้ ได้แก่ ภูเก็ต  สุราษฎร์ธานี กระบี่ พังงา และเป็นจังหวัดที่ได้รับการสนับสนุนมาตรการต่างๆ ของรัฐ พบว่า ในไตรมาสแรกของปี 2565 นักลงทุนได้จดทะเบียนจัดตั้งนิติบุคคลใหม่กันอย่างล้นหลาม โดยจังหวัดภูเก็ต มีจำนวนการจดทะเบียนจัดตั้งธุรกิจใหม่มากที่สุดถึง 613 ราย มูลค่าทุนจดทะเบียน1,666.90 ล้านบาท (เพิ่มขึ้นร้อยละ 102) เมื่อเทียบกับช่วงเวลาเดียวกันของปีก่อน รองลงมาเป็นจังหวัดสุราษฎร์ธานี กระบี่ และพังงา ตามลำดับ ซึ่งมีความเกี่ยวข้องกับธุรกิจการท่องเที่ยว อาทิ ธุรกิจภัตตาคารและร้านอาหาร / ธุรกิจโรงแรม รีสอร์ทและห้องชุด / ธุรกิจสปา / ธุรกิจที่ให้บริการสำรองการท่องเที่ยว นอกจากนี้ ยังมีธุรกิจภัตตาคารและร้านอาหาร มีอัตราการเพิ่มขึ้นร้อยละ 83 ธุรกิจโรงแรม  รีสอร์ทและห้องชุด เพิ่มขึ้นร้อยละ 169 ธุรกิจสปา เพิ่มขึ้นเท่าตัวและธุรกิจที่ให้บริการสำรองการท่องเที่ยว เพิ่มขึ้นอีก 4 เท่าตัว